J-Park ศรีราชานี่มีร้านอาหารญี่ปุ่นหลายร้าน ผมลองมาก็หลายเจ้าแต่หารสชาติถูกใจแบบอยากเขียนรีวิวให้ก็ไม่ค่อยมีเท่าไหร่เพราะในช่วงแรกๆที่ไปมันจะออกแนวฉาบฉวยไปหน่อย น่าเดินนะแต่ไม่ได้น่ากินเท่าไหร่ 

วาโชคุซาโตะ เป็นร้านในเครือนิปปอนเท ผมไม่ได้กินชาบูเขานะ ผมเบื่ออาหารหม้อไฟ ผมอยากกินอะไรแบบเรียบง่าย

อาหารที่ผมอยากแนะนำคือเป็นอาหารง่ายที่เขาทำได้รสดีมากคือ เทมปุระโซบะ ผมชอบตรงที่หน้าโซบะนี่เขาทอดมายังร้อนปุๆอยู่เวลากิยตอนร้อนๆในวันที่อากาศดีๆนี่ถือว่าชั้นหนึ่ง ซดน้ำซุปร้อนๆเติมพริกชิจิมิโทการาชิให้หอมแล้วรีบกินขณะเส้นยังไม่อืดนี่สุดยอดละ 

ผมสั่งซูชิแบบเก้าชิ้นมา รสชาติก็มาตรฐานนะ ราคาไม่แพงด้วยถือว่าผ่านเลยร้านนี้ใช้ได้ ของเด็ดเขาจะมีหอยอาซาริย่างเนย !

มาแล้วไม่รู้เข้าร้านไหนผมแนะนำเลย ร้านนี้ใช้ได้